EELNÕU

Elektroonilise side seaduse ja sellest tulenevalt teiste seaduste muutmise seadus


§ 1. Elektroonilise side seaduse muutmine

Elektroonilise side seaduses tehakse järgmised muudatused:

[bookmark: _Hlk217988795]1) paragrahvi 14 täiendatakse lõikega 11 järgmises sõnastuses:

„(11) Käesoleva paragrahvi lõike 1 punktides 3–9 nimetatud keeldumise aluseid ei arvestata raadioside piiramiseks vajaliku sagedusloa andmise korral.“; 

[bookmark: _Hlk217988301]2) paragrahvi 211 täiendatakse lõikega 5 järgmises sõnastuses:

[bookmark: _Hlk217988398]„(5) Tarbijakaitse ja Tehnilise Järelevalve Amet võib riigikaitselise kriisiolukorra ajal anda või muuta raadioside piiramise sagedusluba ilma käesoleva seaduse §-s 115 lõike 2 alusel sätestatud menetluskorda järgimata, kui see on vajalik ohu tõrjumiseks avalikule korrale või riigi julgeolekule.“; 

3) paragrahvi 115 lõige 1 muudetakse ja sõnastatakse järgmiselt:

„(1) Raadiosidet tohivad sagedusloa tingimustel piirata: 
1) politsei – seadusest tulenevate ülesannete täitmiseks avaliku korra tagamisel ohu väljaselgitamise, tõrjumise ja korrarikkumise kõrvaldamise eesmärgil ning politsei valvataval objektil, selle kohal ning selle vahetu läheduse kohal olevas õhuruumis selle kaitseks; 
2) Kaitsevägi – seadusest tulenevate ülesannete täitmiseks avaliku korra ja riigi julgeoleku tagamisel ohu tõrjumise ja korrarikkumise kõrvaldamise eesmärgil ning Kaitseväe julgeolekualal, selle vahetus läheduses ja Kaitseväe laeva ohutusalas nende kaitseks;
3) Kaitseliit – Kaitseliidu valvataval objektil seaduses sätestatud alusel ja korras;  
4) julgeolekuasutus – seadusest tulenevate ülesannete täitmiseks avaliku korra ja riigi julgeoleku tagamisel ohu tõrjumise ja korrarikkumise kõrvaldamise eesmärgil ning julgeolekuasutuse valdust või teenistujaid ähvardava olulise või kõrgendatud ohu väljaselgitamiseks või tõrjumiseks; 
5) vangla – vangla territooriumil ning selle vahetu läheduse kohal olevas õhuruumis vangla julgeoleku tagamiseks vangistusseaduses sätestatud alusel ja korras; 
6) Päästeamet – ulatusliku evakuatsiooni, päästetöö ja demineerimistöö tegemise kohas selle töö tegemise ajal ning päästeameti valdust ja teenistujaid ähvardava ohu tõrjumiseks ning riigikaitselise kriisolukorra ajal ulatusliku evakuatsiooni kohta, päästetööle ja demineerimistööle ja sealt tagasi liikumisel, kui see on vajalik vahetu olulise või kõrgendatud ohu tõrjumiseks;
7) käesoleva lõike punktides 1–6 nimetatud asutus – raadioside piiramise väljaõppe harjutamise eesmärgil selleks ettevalmistatud maa-alal või ehitisel; 
8) turvatöötajal ja turvajuhil – mehitamata õhusõidukist lähtuva ohu tõrjumiseks sellisel turvaobjektil ja selle vahetu läheduse kohal olevas õhuruumis, mis on kriisiolukorra ja riigikaitse seaduse alusel määratud alaliselt või ajutiselt kaitstavaks olulise tähtsusega objektiks, ja kui raadioside piiramise vajadus tuleneb kriisiolukorra ja riigikaitse seaduse § 24 lõike 8 punktis 2 nimetatud turvaplaanist ning alaliselt või ajutiselt kaitstavaks olulise tähtsusega objektiks määratud objekti turvavale turvaettevõttele või objekti omanikule või valdajale on väljastatud sagedusluba, turvategevuse seaduses sätestatud alusel ja korras.
9) siseturvalisuse, riigikaitse või lennunduse valdkonnas tegutsev õppeasutus ning teadus- ja arendustegevuse ning innovatsiooni korralduse seaduse §-s 12 nimetatud asutus väljaõppe või teadus- ja arendustegevuse eesmärgil selleks ettevalmistatud maa-alal või ehitisel; 
10) teadus- ja arendustegevuse või innovatsioonitegevuse või tehniliste lahenduste katsetamise eesmärgil kolmandad isikud käesoleva lõike punktides 1–6 ja 9 nimetatud asutusele väljastatud sagedusloa alusel raadioside piiramise väljaõppe harjutamise eesmärgil selleks ettevalmistatud maa-alal või ehitisel.“;

4) paragrahvi 115 täiendatakse lõikega 11 järgmises sõnastuses:

„(11) Raadioside piiramine on raadioside osaline või täielik takistamine raadiotehniliste vahenditega sagedusloa alusel.“;

5) paragrahvi 115 lõige 2 muudetakse ja sõnastatakse järgmiselt: 

„(2) Käesolevas paragrahvi lõikes 1 sätestatud raadioside piiramise tingimused ja korra kehtestab Vabariigi Valitsus määrusega.“;

6) seaduse normitehnilises märkuses asendatakse tekstiosa „muudetud määrusega (EL) 2018/1139 (ELT L 212, 22.08.2018, lk 1–122)“ tekstiosaga „muudetud määrusega (EL) 2018/1139 (ELT L 212, 22.08.2018, lk 1–122), direktiiviga (EL) 2022/2380 (ELT L 315, 07.12.2022, lk 30–43), komisjoni delegeeritud määrusega (EL) 2023/1717 (ELT L 223, 11.09.2023, lk 1–3), direktiiviga (EL) 2024/2749 (ELT L, 2024/2749, 08.11.2024) ning direktiiviga (EL) 2024/2839 (ELT L, 2024/2839, 07.11.2024)“.

§ 2. Kaitseliidu seaduse muutmine

Kaitseliidu seaduses tehakse järgmised muudatused:

1) paragrahvi 72 lõiget 6 täiendada punktiga 8 järgmises sõnastuses:
 
„8) raadioside piiraja.“;

2) paragrahvi 73 täiendada lõikega 71 järgmises sõnastuses:

„(71) Valvur võib Kaitseliidu valvataval objektil kasutada mehitamata õhusõiduki lendu sekkumiseks raadioside piirajat üksnes juhul, kui turvaobjekt on kriisiolukorra ja riigikaitse seaduse alusel määratud alaliselt või ajutiselt kaitstavaks olulise tähtsusega objektiks ja see tuleneb kriisiolukorra ja riigikaitse seaduse § 24 lõike 8 punktis 2 nimetatud turvaplaanist. Raadioside piiramist võimaldavat raadiotehnilist vahendit võib raadiohäirete tekitamiseks kasutada üksnes elektroonilise side seaduse §-s 115 sätestatud juhtudel ja korras.“.

§ 3. Päästeseaduse muutmine

Päästeseaduses tehakse järgmised muudatused:

1) paragrahvis 131 lõikes 1 asendatakse tekstiosa „§-des 30, 32, 44, 49, 50 ja 51“ tekstiosaga „§-des 30, 32, 44, 451, 49, 50 ja 51“;

2) paragrahvi 131 täiendatakse lõikega 3 järgmises sõnastuses:

„(3) Päästeamet võib korrakaitseseaduse § 451 sätestatud erimeedet kohaldada:
1) ulatusliku evakuatsiooni, päästetöö ja demineerimistöö tegemise kohas ja selle vahetu läheduse kohal olevas õhuruumis selle töö tegemise ajal;
2) Päästeameti valdust ja teenistujaid ähvardava vahetu olulise või kõrgendatud ohu tõrjumiseks mehitamata õhusõiduki lendu sekkumisel, sealhulgas sundida seda maanduma või suunata või takistada selle liikumist;
3) riigikaitselise kriisiolukorra ajal ulatusliku evakuatsiooni kohta, päästetööle ja demineerimistööle ning sealt tagasi liikumisel, kui see on vajalik vahetu olulise või kõrgendatud ohu tõrjumiseks.“;

3) paragrahvi 16 lõige 1 muudetakse ja sõnastatakse järgmiselt:

„(1)  Päästeamet võib piirata raadiosidet ulatusliku evakuatsiooni kohas, päästetöö ja demineerimistöö tegemise kohas selle töö tegemise ajal ning päästeameti valdust ja teenistujaid ähvardava ohu tõrjumiseks, kui raadioside piiramine on vältimatult vajalik vahetu olulise või kõrgendatud ohu tõrjumiseks ning riigikaitselise kriisiolukorra ajal ulatusliku evakuatsiooni kohta, päästetööle ja demineerimistööle ning sealt tagasi liikumisel, kui see on vajalik vahetu olulise või kõrgendatud ohu tõrjumiseks.“;

4) paragrahvi 16 lõige 2 muudetakse ja sõnastatakse järgmiselt:

„(2) Raadioside piiramist võimaldavat raadiotehnilist vahendit võib raadiohäirete tekitamiseks kasutada üksnes elektroonilise side seaduse §-s 115 sätestatud juhtudel ja korras.“;

5) paragrahvi 241 lõiget 2 täiendatakse punktidega 3–5 järgmises sõnastuses:

„3) mehitamata õhusõiduki maanduma sundimise vahend;
4) mehitamata õhusõiduki juhtimise ülevõtmise vahend;
5) raadioside piiraja.“.

§ 4. Riigilõivuseaduse muutmine

Riigilõivuseaduse § 31 lõike 2 punkt 7 muudetakse ja sõnastatakse järgmiselt:

„7) raadioside piiramise õigust omav isik raadioside piiramisel;“.

§ 5. Vangistusseaduse muutmine

Vangistusseadust täiendatakse §-ga 724 järgmises sõnastuses:

„§ 72⁴. Mehitamata õhusõiduki lendu sekkumine

(1) Vangla võib vangla territooriumi ja selle vahetu läheduse kohal olevas õhuruumis mehitamata õhusõiduki lendu sekkuda:
1) vangla valdust, teenistujaid või käesoleva seaduse §-des 2, 3, ja 4 nimetatud isikuid ähvardava vahetu olulise või kõrgendatud ohu tõrjumiseks;
2) mehitamata õhusõiduki abil käesoleva seaduse § 15 lõike 2 punktides 1–3 nimetatud keelatud aine või eseme vanglasse toimetamise takistamiseks.
 
(2) Käesoleva paragrahvi lõikes 1 nimetatud eesmärgil võib vanglaametnik kasutada:
1) mehitamata õhusõiduki maanduma sundimise vahendit;
2) mehitamata õhusõiduki juhtimise ülevõtmise vahendit;
3) raadioside piirajat.
 
[bookmark: _Hlk67992359](3) Raadioside piiramist võimaldavat raadiotehnilist vahendit võib raadiohäirete tekitamiseks kasutada üksnes elektroonilise side seaduse §-s 115 sätestatud juhtudel ja korras.“.

